Vaccinul anti-COVID dezvoltat de compania Novavax are o eficacitate de 89%. Capitolul la care este vulnerabil.
Vaccinul Novavax împotriva COVID-19 are o eficacitate de 89%, conform studiilor clinice din Marea Britanie. În studiile din faza a treia au fost implicate peste 15.000 de persoane. Potrivit companiei, vaccinul anti-COVID este însă mai puțin eficient împotriva tulpinii sud-africane.
Compania Novavax a anunțat, joi, după a treia fază de testare, că vaccinul său împotriva coronavirusului are o eficacitate de 89%. Studiile clinice din Marea Britanie, din cea de-a treia, fază ce analizat acțiunea vaccinului asupra a 15.000 de persoane, potrivit BBC."Vaccinul NVX-CoV2373 are potenţialul de a juca un rol important în rezolvarea acestei crize globale de sănătate publică", a spus CEO-ul companiei, Stanley Erck.Cu toate acestea, vaccinul Novavax este mai puțin eficient împotriva variantei noului coronavirus identificate pentru prima dată în Africa de Sud, pe care cercetătorii o consideră mai contagioasă.Premierul Marii Britanii, încântatÎnsă, serul Novavax este primul care arată în studii că este eficient împotriva noii variante de virus găsite în Marea Britanie. Regatul Unit și-a asigurat deja 60 de milioane de doze de vaccin Novavax.Boris Johnson, premierul Marii Britanii, a afirmat, joi, că este "o veste bună" faptul că vaccinul Novavax este eficient împotriva noii tulpini din Regat. "Autoritatea noastră de reglementare a medicamentelor va evalua acum vaccinul, care va fi produs în Teesside (n.r. – nordul Angliei). Dacă va fi aprobat, avem o comandă de 60 de milioane de doze", a scris pe Twitter premierul britanic.